pythainlp/thai-wiki-dataset-v3 huggingface dataset:
ไฮน์ริคที่ 5 ดยุคแห่งบาวาเรีย

ไฮนริคที่ 5 ดยุกแห่งบาวาเรีย (Henry V, Duke of Bavaria) (? - ค.ศ. 1026) เฮนรีแห่งตระกูลลักเซมเบิร์กมีบรรดาศักดิ์เป็นเคานท์แห่งลักเซมเบิร์ก (ในชื่อ เฮนรีที่ 1) ตั้งแต่ปี ค.ศ. 998 เป็นดยุกแห่งบาวาเรีย(ในชื่อ ไฮนริคที่ 5) ตั้งแต่ปี ค.ศ. 1004 เฮนรีเป็นบุตรของซีกฟรีดแห่งลักเซมเบิร์กและเฮดวิจแห่งนอร์ดเกา
ในการประชุมสงฆ์ที่ราทิสบอนในปี ค.ศ. 1004 เฮนรีได้รับบาวาเรียจากพี่เขยสมเด็จพระจักรพรรดิไฮนริคที่ 2 แห่งโรมันอันศักดิ์สิทธิ์ ผู้เดิมเป็นดยุกแห่งบาวาเรีย ในปี ค.ศ. 1009 เมื่อเฮนรีไปมีปากมีเสียงกับสมเด็จพระจักรพรรดิไฮนริค พระองค์ก็ทรงยึดตำแหน่งดยุกคืนแต่กลับมาคืนให้ในปี ค.ศ.  1017 เฮนรีไม่ได้สมรสเมื่อเสียชีวิตอาณาจักรเคานท์ก็ตกไปเป็นของหลานไฮนริคที่ 7 บาวาเรียคืนไปเป็นของพระจักพรรดิที่ขณะนั้นคือสมเด็จพระจักรพรรดิคอนราดที่ 2Britannica online encyclopedia article on Conrad II (Holy Roman emperor)ผู้หันไปยกให้แก่พระราชโอรสผู้ต่อมาขึ้นครองราชย์เป็น
มัคซีมีลีอานที่ 1 ผู้คัดเลือกแห่งบาวาเรีย

มัคซีมีลีอานที่ 1 ผู้คัดเลือกแห่งบาวาเรีย (Maximilian I., Kurfürst von Bayern; 17 เมษายน ค.ศ. 1573 – 27 กันยายน ค.ศ. 1651) เป็นประมุขของดัชชีแห่งบาวาเรียแห่งตระกูลวิทเทลส์บัค และเป็นเจ้านครรัฐผู้คัดเลือกแห่งจักรวรรดิโรมันอันศักดิ์สิทธิ์ สมัยการปกครองของดยุกมัคซีมีลีอานเป็นสมัยของสงครามสามสิบปี
มัคซีมีลีอานเกิดที่มิวนิกเป็นบุตรคนโตของวิลเฮล์มที่ 5 ดยุกแห่งบาวาเรียและเรอนาตาแห่งลอร์แรน ได้รับการศึกษากับเยซูอิด มัคซีมีลีอานก็เริ่มเข้ารับราชการในปี ค.ศ. 1591  ในปี ค.ศ. 1595 ก็สมรสกับลูกพี่ลูกน้องกันเอลิซาเบธ เรอนาตาบุตรีของชาร์ลส์ที่ 3 ดยุกแห่งลอร์แรน ในปี ค.ศ. 1597 มัคซีมีลีอานก็ได้รับบรรดาศักดิ์เป็นดยุกแห่งบาวาเรีย เมื่อวิลเฮล์มที่ 5 สละตำแหน่ง สองสามเดือนหลังจากการเสียชีวิตของเอลิซาเบธในปี ค.ศ. 1635 มัคซีมีลีอานก็สมรสกับหลานสาวอายุ 25 ปี มาเรีย อันนาแห่งออสเตรียพระราชธิดาในสมเด็จพระจักรพรรดิเฟอร์ดินานด์ที่ 2 แห่งโรมันอันศักดิ์สิทธิ์กับน้องสาวของมัคซีมีลีอานมาเรีย อันนาแห่งบาวาเรีย
== อ้างอิง ==
== ดูเพิ่ม ==
รายนามประมุขแห่งบาวาเรีย
บุคคลที่เกิดในปี พ.ศ. 2116
บุคคลในคริสต์ศตวรรษที่ 16
ดยุกแห่งบาวาเรีย
บุคคลในสงครามสามสิบปี
ราชวงศ์วิทเทลส์บัค
ผู้คัดเลือกแห่งบาวาเรีย
บุคคลจากมิวนิก
จักรวรรดิอะคีเมนิด

จักรวรรดิอะคีเมนียะห์ หรือ จักรวรรดิเปอร์เชียอะคีเมนียะห์ (Achaemenid Empire หรือ Achaemenid Persian Empire, 𐎧𐏁𐏂|translit=Xšāşa|translation=จักรวรรดิ; ประมาณ 550 – 330 ปีก่อนคริสต์ศักราช) เป็นหนึ่งในจักรวรรดิแรกของจักรวรรดิเปอร์เชียที่ปกครองอาณาบริเวณส่วนใหญ่ของเกรตเตอร์อิหร่านที่ตามมาจากจักรวรรดิมีเดีย ในยุคที่รุ่งเรืองที่สุด จักรวรรดิอะคีเมนียะห์มีเนื้อที่ทั้งหมดประมาณ 7.5 ล้านตารางกิโลเมตร ทำให้เป็นจักรวรรดิที่มีขนาดใหญ่ที่สุดในยุคโบราณ และเป็นจักรวรรดิที่วางรากฐานของระบบการปกครองจากศูนย์กลาง
จักรวรรดิอะคีเมนียะห์ที่ก่อตั้งขึ้นโดยจักรพรรดิไซรัสมหาราช ครอบคลุมอาณาบริเวณสามทวีปที่รวมทั้งดินแดนในอัฟกานิสถาน และ ปากีสถาน บางส่วนของเอเชียกลาง อานาโตเลีย เธรซ บริเวณริมฝั่งทะเลดำส่วนใหญ่ อิรัก ตอนเหนือของซาอุดีอาระเบีย จอร์แดน ปาเลสไตน์ เลบานอน ซีเรีย และอียิปต์ไปจนถึงลิเบีย จักรวรรดิอะคีเมนียะห์เป็นศัตรูของนครรัฐกรีกในสงครามกรีก-เปอร์เซีย เพราะไปปล่อยชาวยิวจากบาบิโลเนีย และในการก่อตั้งให้ภาษาแอราเมอิกเป็นภาษาราชการ และพ่ายแพ้ต่ออเล็กซานเดอร์มหาราชในปี 330 ก่อนคริสต์ศักราช
ความสำคัญทางประวัติศาสตร์โลกของจักรวรรดิอะคีเมนียะห์ที่ก่อตั้งโดยจักรพรรดิไซรัสมหาราช ก็คือการวางรากฐานที่ได้รับความสำเร็จของระบบการบริหารการปกครองจากศูนย์กลาง และของรัฐบาลที่มีปรัชญาในการสร้างประโยชน์ให้แก่มวลชน
== อ้างอิง ==
== ดูเพิ่ม ==
จักรวรรดิเปอร์เชีย
ประวัติศาสตร์อิหร่าน
ยุคเหล็ก
จักรวรรดิเปอร์เซีย
อภิมหาอำนาจ
รัฐสิ้นสภาพในทวีปยุโรป
รัฐสิ้นสภาพในทวีปเอเชีย
รัฐสิ้นสภาพในทวีปแอฟริกา
รัฐสิ้นสภาพในประเทศอิหร่าน
รัฐสิ้นสภาพในประเทศอัฟกานิสถาน
รัฐสิ้นสภาพในประเทศปากีสถาน
รัฐสิ้นสภาพในประเทศอิรัก
รัฐสิ้นสภาพในประเทศจอร์แดน
รัฐสิ้นสภาพในประเทศเลบานอน
รัฐสิ้นสภาพในประเทศซาอุดีอาระเบีย
รัฐสิ้นสภาพในประเทศซีเรีย
รัฐสิ้นสภาพในประเทศอียิปต์
สิ้นสุดในคริสต์ศตวรรษที่ 4
รัฐและดินแดนที่ก่อตั้งในศตวรรษที่ 6 ก่อนคริสตกาล
ประวัติศาสตร์ฮิตไทต์

ฮิตไทต์ (History of the Hittites) ฮิตไทต์เป็นชนโบราณที่พูดภาษาตระกูลภาษาอินโด-ยูโรเปียนและก่อตั้งอาณาจักรที่มีศูนย์กลางอยู่ที่ฮัตทูซา (Hattusa) ทางตอนเหนือของตุรกีตั้งแต่ศตวรรษที่ 18 ก่อนคริสต์ศักราช ในศตวรรษที่ 14 ก่อนคริสต์ศักราช “ราชอาณาจักรฮิตไทต์” ก็รุ่งเรืองถึงจุดสูงสุดโดยอาณาบริเวณที่ครอบคลุมตอนกลางของอานาโตเลีย ด้านตะวันตกเฉียงเหนือของซีเรียไปจนจรดอูการิต (Ugarit) และตอนเหนือของเมโสโปเตเมีย หลังจากปี 1180 ก่อนคริสต์ศักราชท่ามกลางความวุ่นวายต่าง ๆ ในเลแวนต์ที่เกิดจากการรุกรานของชนทะเล (Sea Peoples) จักรวรรดิฮิตไทต์ก็สลายตัวลงเป็นนครรัฐไซโรฮิตไทต์ (Syro-Hittite states) หลายนครที่เป็นอิสระต่อกัน บางนครก็รุ่งเรืองต่อมาจนถึงศตวรรษที่ 8 ก่อนคริสต์ศักราช ประวัติศาสตร์ของวัฒนธรรมชนฮิตไทต์ทราบได้จากบันทึกอักษรรูปลิ่มที่พบในบริเวณที่เคยเป็นอาณาจักร และจากการติดต่อทางการค้าขายและการทูตที่พบในสถานที่เก็บหลักฐานโบราณของอียิปต์และตะวันออกกลาง
== ฮัตเทียน และ ฮิตไทต์ ==

โดยทั่วไปแล้วก็สรุปกันว่าชาวฮิตไทต์เข้ามาในอานาโตเลียราว 2,000 ปีก่อนคริสต์ศักราช ขณะที่ภูมิภาคเดิมของฮิตไทต์ยังคงเป็นเรื่องที่โต้แย้งกันอยู่ แต่ก็มีหลักฐานที่แน่นหนาราวร้อยปีมาแล้วว่าเป็นดินแดนอินโด-ยูโรเปียนในศตวรรษที่ 4 และ 3 ก่อนคริสต์ศักราชที่ในปัจจุบันคือบัลแกเรียและยูเครน ฮิตไทต์และชนอื่น ๆ ในกลุ่มอานาโตเลียมาจากทางตอนเหนือที่อาจจะเป็นบริเวณทะเลแคสเปียน การโยกย้ายเข้าไปในบริเวณอานาโตเลียอาจจะเป็นการเริ่มการโยกย้ายถิ่นฐานครั้งใหญ่ในตะวันออกกลางเมื่อ 1900 ปีก่อนคริสต์ศักราช (1900 BCE Near East mass migration) ผู้ที่ตั้งถิ่นฐานอยู่เดิมกลุ่มหลักในอานาโตเลียขณะนั้นคือฮัตเทียน นอกจากนั้นก็ยังมีอาณานิคมอัสซีเรียอยู่ด้วย ซึ่งเป็นกลุ่มที่ฮิตไทต์รับอักษรรูปลิ่มมาใช้ ฮิตไทต์ใช้เวลานานกว่าที่จะก่อตั้งตนเองเป็นหลักเป็นฐานในอานาโตเลีย ชั่วระยะเวลาหนึ่งฮิตไทต์ก็ตั้งตัวเป็นกลุ่ม ๆ ตามเมืองต่าง ๆ อิสระจากชนกลุ่มอื่น ๆ แต่เมื่อมีประมุขผู้เข้มแข็งที่มีศูนย์กลางอยู่ที่ Boğazköy ก็สามารถรวมตัวกันได้ และพิชิตดินแดนส่วนใหญ่ในอานาโตเลียที่ก่อตั้งขึ้นเป็นราชอาณาจักรฮิตไทต์
ราว 2,000 ปีก่อนคริสต์ศักราช ฮิตไทต์มีศูนย์กลางอยู่ที่ฮัตทูซา (Hattusa) ที่ต่อมากลายมาเป็นศูนย์กลางของราชอาณาจักรฮิตไทต์ บริเวณนี้เดิมเป็นที่ตั้งถิ่นฐานของผู้ที่มีวัฒนธรรมที่เป็นเอกลักษณ์และพูดภาษาที่ไม่ใช่กลุ่มภาษาอินโด-ยูโรเปียน นักการศึกษาเกี่ยวกับอานาโตเลียเรียกภาษานี้ว่า "ภาษาฮัตติก" (Hattic) เพื่อให้แตกต่างจากภาษาฮิตไทต์ที่เป็นภาษาในกลุ่มภาษาอินโด-ยูโรเปียน ที่ใช้ในช่วงเวลาเดียวกันราว 2000 ปีก่อนคริสต์ศักราช และกลายมาเป็นภาษาราชการของราชอาณาจักรฮิตไทต์เป็นเวลาราวหกถึงเจ็ดร้อยปีต่อมา "ฮิตไทต์" เป็นชื่อสมัยใหม่ที่ใช้เรียกภาษานี้ แต่ภาษาท้องถิ่นเรียกว่า "เนซิลี" (Nesili) หรือ "ในภาษาของเนซา" (Neša)
กลุ่มฮิตไทต์แรกที่ไม่ทราบที่มารับวัฒนธรรมของฮัตเทียนมาใช้เป็นอันมาก และวัฒนธรรมของพ่อค้าอัสซีเรีย—โดยเฉพาะการใช้อักษรรูปลิ่มและการใช้ตราประทับกลม
การที่ภาษาฮัตติกยังคงเป็นภาษาที่ใช้ในทางศาสนาในราชอาณาจักรฮิตไทต์อยู่เป็นเวลานานและดูเหมือนว่าความสัมพันธ์ระหว่างสองวัฒนธรรมจะดำเนินต่อเนื่องกันอยู่เป็นเวลานาน ทำให้ไม่ทราบว่าผู้พูดภาษาฮัตติก— ฮัตเทียน— ถูกกำจัดโดยผู้พูดภาษาฮิตไทต์ หรือถูกกลืนชาติ หรือเพียงแต่ยอมใช้ภาษาเท่านั้น
== อ้างอิง ==
Trevor R. Bryce, The Kingdom of the Hittites, Oxford (1998).
== ดูเพิ่ม ==
จักรวรรดิ
อานาโตเลีย
 
รัฐสิ้นสภาพในทวีปเอเชีย
รัฐสิ้นสภาพในประเทศตุรกี
รัฐสิ้นสภาพในประเทศซีเรีย
เมโสโปเตเมีย
เจ้าหญิงเธโอโดราแห่งกรีซและเดนมาร์ก

เจ้าหญิงเธโอโดราแห่งกรีซและเดนมาร์ก (Πριγκίπισσα Θεοδώρα της Ελλάδας και Δανίας; ประสูติ 9 มิถุนายน พ.ศ. 2526) หรือชื่อในการแสดงว่า เธโอโดรา กรีซ (Theodora Greece) เป็นนักแสดงชาวอังกฤษและสมาชิกของพระราชวงศ์กรีก พระองค์เป็นพระราชธิดาในสมเด็จพระราชาธิบดีกอนสตันดีโตสที่ 2 กับสมเด็จพระราชินีอันเนอ-มารีแห่งกรีซ
เธโอโดราเข้ารับการศึกษาจากโรงเรียนหญิงล้วนที่โรงเรียนโวลดิงแฮมที่เซอร์รีย์ อังกฤษ ช่วง พ.ศ. 2537–2544 หลังจากนั้นก็ทรงเข้าศึกษาที่วิทยาลัยเซนต์ฟิลิปในอลิซสปริงส์ ประเทศออสเตรเลีย แล้วทรงศึกษาต่อระดับอุดมศึกษาที่มหาวิทยาลัยบราวน์ โดยใช้ชื่อว่า เธโอโดรา กรีซ จึงสำเร็จการศึกษาศิลปศาสตร์บัณฑิตเมื่อวันที่ 28 พฤษภาคม พ.ศ. 2549
จากนั้นก็เธโอโดรสทรงศึกษาระดับปริญญาตรีสองปีที่มหาวิทยาลัยนอร์ทอีสเทิร์นที่บอสตัน และหลักสูตรสี่ปีที่มหาวิทยาลัยบราวน์ ในสาขาศิลปะการละคร ปัจจุบันทรงศึกษาต่อที่วิทยาลัยศิลปะและการออกแบบกลางเซนต์มาร์ติน (Central Saint Martins College of Art and Design)
== ผลงานการแสดง ==
De vilde svaner (2551)
The Lightkeepers (2552)
Sroloc (2553)
Nevan Saunders' Quest for Fame: A Documentary by Kip Griffen (2554)
The Bold and the Beautiful (2554–2557)
June (2557)
Shang (2556)
Little Boy (2558)
== อ้างอิง ==
==แหล่งข้อมูลอื่น==
Hottest Young Royals, lots of pictures full of LULZ
ราชวงศ์กลึคส์บวร์ค
บุคคลจากเวสต์มินสเตอร์
เจ้าหญิงกรีก
เจ้าหญิงเดนมาร์ก
บุคคลจากมหาวิทยาลัยนอร์ทอีสเทิร์น
ซารา ทินดัลล์

นางซารา แอนน์ อีลิซาเบท ทินดัลล์ (Zara Anne Elizabeth Tindall; สกุลเดิม: ฟิลลิปส์; 15 พฤษภาคม พ.ศ. 2524) เป็นพระธิดาในเจ้าหญิงแอนน์ พระราชกุมารี กับร้อยเอก มาร์ก ฟิลลิปส์ เป็นพระราชนัดดาใน สมเด็จพระราชินีนาถเอลิซาเบธที่ 2 แห่งสหราชอาณาจักร เธออยู่ในลำดับที่ยี่สิบเอ็ดแห่งการสืบราชสันตติวงศ์สหราชอาณาจักร
== ชีวิตช่วงต้น ==
ซารา แอนน์ เอลิซาเบท ฟิลลิปส์ เกิดเมื่อวันที่ 15 พฤษภาคม พ.ศ. 2524 ณ โรงพยาบาลเซนต์แมรีส์ กรุงลอนดอน เป็นพระธิดาคนเล็กในเจ้าหญิงแอนน์ พระราชกุมารี กับมาร์ก ฟิลลิปส์ เธอได้รับบัพติศมาวันที่ 27 กรกฎาคม ปีเดียวกัน มีพี่ชายคือปีเตอร์ ฟิลลิปส์
ทินดัลล์เป็นแม่ทูนหัวของเจ้าชายจอร์จแห่งเคมบริดจ์ พระโอรสในเจ้าชายวิลเลียม ดยุกแห่งเคมบริดจ์ ลูกพี่ลูกน้องของเธอ กับแคเธอริน ดัชเชสแห่งเคมบริดจ์ โดยเป็นเชื้อพระวงศ์เพียงผู้เดียวที่ได้เป็นพ่อแม่ทูนหัวของเจ้าชายจอร์จ
== ลำดับบรรพบุรุษ ==
== อ้างอิง ==
http://community.livejournal.com/ohnotheydidnt/24001668.html
http://www.newswit.net/read/484182.html
http://my.dek-d.com/chocolatecip/blog/?blog_id=10016887
http://www.bloggang.com/viewdiary.php?id=vinitsiri&month=09-2009&date=15&group=11&gblog=17
ราชวงศ์วินด์เซอร์
บุคคลจากเวสต์มินสเตอร์
บุคคลจากมหาวิทยาลัยเอ็กซิเตอร์
นักกีฬาขี่ม้าหญิงชาวสหราชอาณาจักร
ภาษาอาหรับบาห์เรน

ภาษาอาหรับบาห์เรน (Bahrani Arabic หรือ Baharna Arabic) เป็นสำเนียงของภาษาอาหรับที่ชาวบาห์เรนใช้พูดในบริเวณอาระเบียตะวันออกถึงโอมาน ในประเทศบาห์เรน ภาษาย่อยนี้มักมีผู้พูดในหมู่บ้านชีอะฮ์และพื้นที่มานามาบางส่วน ส่วนในซาอุดีอาระเบียมักมีผู้พูดในเขตผู้ว่าการอัลเกาะฏีฟ
ภาษาอาหรับบาห์เรนได้รับอิทธิพลอย่างมากจากภาษาแอราเมอิกโบราณ, ภาษาซีรีแอก และภาษาแอกแคด ลักษณะทางภาษาศาสตร์เชิงสังคมวิทยาที่น่าสนใจของภาษานี้อยู่ที่การมีสำเนียงถึงสองสำเนียงหลัก: อาหรับบาห์เรนและซุนนี ชาวบาห์เรนที่นับถือซุนนี้พูดภาษานี้คล้ายกับสำเนียงในเมืองที่กาตาร์.
ภาษาเปอร์เซียเป็นภาษาต่างชาติที่มีอิทธิพลทางภาษาศาสตร์ในภาษาย่อยบาห์เรนทั้งหมดมากที่สุด ความแตกต่างระหว่างภาษาอาหรับบาห์เรนและสำเนียงใกล้เคียง เกิดจากความแตกต่างทางประวัติศาสตร์ ส่วนใหญ่ของผู้พูดสำเนียงอื่นๆ ในบริเวณนี้เป็นผู้อพยพเข้ามาซึ่งมักจะเป็นชาวเบดูอินเผ่านัจญ์ดี ผู้คนเหล่านี้ปัจจุบันพูดภาษาอาหรับอ่าวที่ต่างจากภาษาอาหรับนัจญ์ดีและภาษาอาหรับของชาวเบดูอินและใกล้เคียงกับภาษาอาหรับบาห์เรนมากกว่า ในบาห์เรน ความแตกต่างหลักระหว่างผู้พูดภาษาอาหรับบาห์เรนและสำเนียงอื่นๆอยู่ที่รูปแบบของไวยากรณ์ และการเน้นหนัก ภาษาอาหรับบาห์เรนมีคำยืมจากภาษาอื่น ๆ จากภาษาฮินดี (เช่น bānka,  sōmān ) หรือภาษาอังกฤษ (เช่น lētar,  wīl, tēm) รวมทั้งภาษาเปอร์เซียด้วย ซึ่งเป็นผลจากการติดต่อค้าขายกับเปอร์เซียในอดีต
== ลักษณะเฉพาะ ==
ภาษาอาหรับบาห์เรนมีความแตกต่างจากภาษาอาหรับมาตรฐานที่เป็นเอกลักษณ์เฉพาะ เช่น q เป็น g (qamar vs gamar 'พระจันทร์'), k เป็น ch ในบางตำแหน่ง (kalb vs chalb 'หมา'). J เป็น y ในบางหมู่บ้าน (jiħħe vs yiħħe 'แตงโม')  เสียงท้าย –ah เป็น –e ในบางตำแหน่ง เปลี่ยนเสียง th และ dh เป็น f และ d ไวยากรณ์ของภาษาอาหรับบาห์เรนใกล้เคียงกับภาษาอาหรับอ่าว
== อ้างอิง ==
==อ่านเพิ่ม==
Mahdi Abdalla Al-Tajir. 1983. Language and Linguistic Origins in Bahrain: The Bahrani Dialect of Arabic. 
Clive Holes.  1983.  "Bahraini Dialects:  Sectarian Differences and the Sedentary/Nomadic Split," Zeitschrift für arabische Linguistik 10:7-38.
Clive Holes. 1987. Language Variation and Change in a Modernising Arab State: The Case of Bahrain. 
Clive Holes. 2001. Dialect, Culture, and Society in Eastern Arabia: Glossary. 
Clive Holes, "Dialect and National Identity. The Cultural Politics of Self-Representation in Bahraini Musalsalat", in Paul Dresch and James Piscatori (eds), Monarchies and Nations: Globalisation and Identity in the Arab states of the Gulf, London: I.B. Tauris, 2005, p.&nbsp;60.
== แหล่งข้อมูลอื่น ==
Baharna Arabic Travel Phrases
Dialects of the Arabian Peninsula
ภาษาอาหรับ
ภาษาในประเทศซาอุดีอาระเบีย
อาหรับบาห์เรน
ภาษาอาหรับเลบานอน

ภาษาอาหรับเลบานอน (Lebanese Arabic) เป็นสำเนียงของภาษาอาหรับที่ใช้พูดในเลบานอนและเป็นสำเนียงย่อยของภาษาอาหรับเลอวานต์ ชาวมาโรไนต์ในบริเวณนั้นถือว่าภาษาอาหรับเลบานอนเป็นภาษาเอกเทศ
== การเปลี่ยนแปลงจากภาษาอาหรับคลาสสิก ==
ภาษาอาหรับเลบานอนมีลักษณะหลายอย่างที่ใกล้เคียงกับภาษาอาหรับสมัยใหม่ ประโยคที่ใช้เป็นแบบง่าย ไม่มีเครื่องหมายมาลาและการก การใช้กริยาโดยกำหนดตามจำนวนและเพศเป็นเรื่องจำเป็นสำหรับประธานทุกตัว ภาษานี้ได้รับอิทธิพลจากภาษาฝรั่งเศสมากและกลุ่มผู้มีการศึกษามักแทรกภาษาฝรั่งเศสเข้าไปในบทสนทนาซึ่งเป็นผลมาจากการที่เคยเป็นอาณานิคมของฝรั่งเศสมาก่อน ความแตกต่างจากภาษาอาหรับคลาสสิกทั้งด้านคำศัพท์และสัทวิทยามีดังต่อไปนี้
ในภาษาอาหรับ, "มองไปข้างใน" เป็น /ʊnðˤʊr fɪdːaːχɪl/, หรือเพศหญิง, /ʊnðˤʊri fɪdːaːχɪl/. ส่วนในภาษาอาหรับเลบานอนที่ใช้ในซีเรียและปาเลสไตน์กลายเป็น  /ʃuːf ʒʊwːɛ/, หรือเพศหญิงเป็น, /ʃuːfi ʒʊwːɛ/.
การออกเสียงภาษาอาหรับมาตรฐานที่เป็นภาษาเขียนและภาษาอาหรับเลบานอนที่เป็นภาษาพูดมีความแตกต่างกัน: กาแฟ (قهوة), ออกเสียง/qahwa/ ในภาษาอาหรับมาตรฐานแต่ออกเสียงเป็น /ʔahwe/ ในภาษาอาหรับเลบานอน อักษร Qaaf ไม่ออกเสียง และ taa marbuta เป็นเสียง /e/
โดยทั่วไป Qaaf มักจะไม่ออกเสียงและมักถูกแทนที่ด้วยฮัมซะหฺหรือเสียง/อ/  เช่น  /daqiːqa/ (นาที) เป็น /daʔiːʔa/.
มีเพียงชาวดรูซในเลบานอนที่ยังออกเสียง  Qaaf ได้เช่นเดียวกับชาวดรูซในซีเรีย และอิสราเอล
ภาษาอาหรับเลบานอนยังคงรักษาเสียงสระประสม  /aɪ/ และ /aʊ/, ซึ่งกลายเป็นเสียง /e/ และ/o/ ในสำเนียงอื่น ต่อมาเสียงนี้ได้เปลี่ยนไปอีก /e/ เป็น  /ai/, /a/ และ /I ส่วน /o/ เป็น /au/ และ /u/
มีคำศัพท์ที่มาจากภาษาอื่นเช่นกันคือภาษาอราเมอิก ภาษากรีก ภาษาฝรั่งเศส และภาษาตุรกี
== การเปลี่ยนรูปตัวสะกด ==
ภาษาอาหรับเลบานอนมีการเขียนน้อย ยกเว้นในนิยายซึ่งมีการแสดงสำเนียงหรือบทกวีบางชนิดซึ่งไม่ใช้ภาษาอาหรับมาตรฐาน การตีพิมพ์เผยแพร่ในเลบานอน เช่นหนังสือพิมพ์ใช้ภาษาอาหรับมาตรฐาน การเขียนในภาษาอาหรับมีเพีงรูปแบบเดียว ในขณะที่มีการใช้ภาษาอาหรับแบบไม่เป็นทางการเช่นการสนทนาออนไลน์ อาจจะมีการผสมอักษรโรมันเข้าไป แต่การใช้อักษรโรมันในภาษาอาหรับไม่เป็นที่นิยมแพร่หลาย
==อ้างอิง==
Spoken Lebanese.  Maksoud N. Feghali, Appalachian State University.  Parkway Publishers, 1999 (ISBN 1-887905-14-6)
Michel T. Feghali, Syntaxe des parlers arabes actuels du Liban, Geuthner, Paris, 1928.
Elie Kallas, 'Atabi Lebnaaniyyi. Un livello soglia per l'apprendimento del neoarabo libanese, Cafoscarina, Venice, 1995.
Angela Daiana Langone, Btesem ente lebneni. Commedia in dialetto libanese di Yahya Jaber, Università degli Studi La Sapienza, Rome, 2004.
Jérome Lentin, "Classification et typologie des dialectes du Bilad al-Sham", in Matériaux Arabes et Sudarabiques n. 6, 1994, 11-43.
Plonka Arkadiusz, L’idée de langue libanaise d’après Sa‘īd ‘Aql, Paris, Geuthner, 2004, ISBN 2-7053-3739-3
Plonka Arkadiusz, "Le nationalisme linguistique au Liban autour de Sa‘īd ‘Aql et l’idée de langue libanaise dans la revue «Lebnaan» en nouvel alphabet", Arabica, 53 (4), 2006, 423-471.
==แหล่งข้อมูลอื่น==
Online Material for Learning Lebanese Arabic
Lebanese alphabet by Omniglot
ภาษาอาหรับ
อาหรับเลบานอน
ราชอาณาจักรฮอลแลนด์

ราชอาณาจักรฮอลแลนด์ (Koninkrijk Holland, Royaume de Hollande, Kingdom of Holland) เป็นรัฐหุ่นเชิดที่ก่อตั้งขึ้นโดยนโปเลียนสำหรับพระอนุชาหลุยส์ โบนาปาร์ตเพื่อให้ปกครองเนเธอร์แลนด์ได้อย่างมีประสิทธิภาพมากขึ้น ชื่อของราชอาณาจักรมาจากชื่อจังหวัดฮอลแลนด์ซึ่งเป็นจังหวัดที่มีอิทธิพลที่สุดในสาธารณรัฐดัตช์ ในปี ค.ศ. 1807 ฟรีเซีย และ เยเวอร์ของปรัสเซียก็ได้รับการรวมเข้ามาเป็นส่วนหนึ่งของราชอาณาจักร แต่ในปี ค.ศ. 1809 หลังจากการรุกรานของอังกฤษ ฮอลแลนด์ก็เสียดินแดนทางใต้ของแม่น้ำไรน์ทั้งหมดให้แก่ฝรั่งเศส
พระเจ้าหลุยส์มิได้ปกครองตามนโยบายของนโปเลียน แต่ทรงพยายามรักษาผลประโยชน์ของดัตช์แทนที่นโปเลียน ราชอาณาจักรถูกจึงยุบในปี ค.ศ. 1810 หลังจากนั้นเนเธอร์แลนด์ก็ถูกผนวกโดยฝรั่งเศสจนกระทั่งปี ค.ศ. 1813 ราชอาณาจักรฮอลแลนด์ครอบคลุมบริเวณที่ปัจจุบันคือประเทศเนเธอร์แลนด์ ยกเว้นจังหวัดลิมบวร์ก, และบางส่วนของเซแลนด์ซึ่งเป็นดินแดนของฝรั่งเศส ฟรีเซียตะวันออก (ในเยอรมนีปัจจุบัน) ก็เป็นส่วนหนึ่งของราชอาณาจักร ราชอาณาจักรฮอลแลนด์ถือเป็นรัฐที่ปกครองแบบราชาธิปไตยเป็นครั้งแรกของเนเธอร์แลนด์นับตั้งแต่ปีค.ศ. 1581
โดยการเปลี่ยนแปลงครั้งนี้เป็นผลดีแก่ราชวงศ์ออเรนจ์-นาซอที่จะกลับมามีอำนาจภายหลังจากการสิ้นสุดของยุคนโปเลียน โดยจะได้ปรับฐานะเป็นกษัตริย์ และจบฐานะผู้นำอันคุมเครือ (สตัดเฮาเดอร์) ที่กินเวลานานหลายศตวรรษอันเป็นสาเหตุแห่งความไม่มั่นคงและความขัดแย้งทางการเมืองในประวัติศาสตร์เนเธอร์แลนด์
==บรรณานุกรม==
Kossmann, E. H. (1978). The Low Countries, 1780–1940.
Prak, M. (1997). "Burghers into Citizens: Urban and National Citizenship in the Netherlands during the Revolutionary Era". Theory and Society. 26: 403–420.
Schama, S. (1977). Patriots and Liberators: Revolution in the Netherlands, 1780–1813. London: Collins.
Van der Burg, M. (2010). "Transforming the Dutch Republic into the Kingdom of Holland: the Netherlands between Republicanism and Monarchy". European Review of History. 17 (2). pp.&nbsp;151–170.
Van der Burg, M.; Lok, M. (2012). "The Netherlands under Napoleonic rule: A New Regime or a Revived Order?" in The Napoleonic Empire and the new European political culture.
== อ้างอิง ==
== ดูเพิ่ม ==
ประวัติศาสตร์เนเธอร์แลนด์
รัฐสิ้นสภาพในประเทศฝรั่งเศส
รัฐสิ้นสภาพในประเทศเนเธอร์แลนด์
รัฐและดินแดนที่ก่อตั้งในปี พ.ศ. 2349
สิ้นสุดในปี พ.ศ. 2353
รัฐบริวารในมหาสงครามฝรั่งเศส
ฮ
ชาลง-อ็อง-ช็องปาญ

ชาลง-อ็อง-ช็องปาญ (Châlons-en-Champagne) เป็นเมืองหลวงของจังหวัดมาร์นและของแคว้นช็องปาญาร์แดนในประเทศฝรั่งเศส แม้ว่าจะมีขนาดเพียงหนึ่งในสี่ของเมืองแร็งส์ เดิมชาลง-อ็อง-ช็องปาญชื่อ "ชาลง-ซูร์-มาร์น" แต่มาเปลี่ยนชื่อใหม่ในปี ค.ศ. 1998
ชาลง-อ็อง-ช็องปาญเป็นที่ตั้งของมหาวิหารนอเทรอดามอ็องโว (Notre-Dame-en-Vaux) ซึ่งเป็นคริสต์ศาสนสถานหนึ่งที่ตั้งอยู่บนบนเส้นทางแซ็ง-ฌากส์-เดอ-กงโปสเต็ลในฝรั่งเศส
== อ้างอิง ==
== แหล่งข้อมูลอื่น ==
เมืองในจังหวัดมาร์น
แหล่งมรดกโลกในประเทศฝรั่งเศส
เบอซ็องซง

เบอซ็องซง (Besançon) หรือ บีซันซ์ (Bisanz) เป็นเมืองหลวงและเมืองสำคัญของจังหวัดดูและของแคว้นฟร็องช์-กงเต ทางตะวันออกของประเทศฝรั่งเศส เบอซ็องซงตั้งอยู่ไม่ไกลจากพรมแดนสวิตเซอร์แลนด์ ตัวเมืองตั้งอยู่ตรงโค้งแม่น้ำดูซึ่งเป็นสาขาของแม่น้ำโรน ซึ่งเป็นที่ตั้งถิ่นฐานของชาวกอลในยุคสัมริดราว 1500 ก่อนคริสต์ศักราช
== อ้างอิง ==
INSEE
== แหล่งข้อมูลอื่น ==
City Council Website (in French)
Updated information about Besançon (in French)
Besançon - All Events in Besançon, Real City Guide (in French)
Besac.com: Online Média for Besançon: Events, Classifieds, Online Shops (in French)
Unofficial Funicular Website  (bilingual, French/English)
Official Funicular Website  (French only)
Webpage about the Fortifications 
Besançon City Guide and Franche-Comté area, with events  (in French)
Besançon's Weblog  (in French)
Besançon Hymn
Besançon and around area directory search engine  (in French)
เมืองในจังหวัดดู
เสรีนครจักรวรรดิ
กลุ่มเบอร์กันดี
กลุ่มสิบเจ็ดมณฑล
กล้วยหอมจอมซน

กล้วยหอมจอมซน (Bananas in Pyjamas) เป็นรายการสำหรับเด็ก ออกฉายในปี ค.ศ. 1992 ทางช่อง ABC จนสิ้นสุดการออกอากาศ ในปี ค.ศ. 2002 ในประเทศไทยเคยออกฉายทางช่อง 7 มาแล้วและได้นำมาออกอากาศเป็นครั้งที่ 2 ในรูปแบบการ์ตูน 3 มิติ ทางช่อง 7 เหมือนเดิมในปี พ.ศ. 2558 เป็นเรื่องของ แฝดกล้วยหอมจอมซน B1 กับ B2 ที่ร่วมเล่นกับ หมีเท็ดดี้
กล้วยหอมจอมซนถูกนำมาปรับปรุงใหม่อีกครั้งให้อยู่ในรูปแบบ CGI ในเดือนพฤษภาคม ค.ศ. 2011 โดย Southern Star Entertainment และ ในประเทศไทยได้นำมาฉายทางช่อง7 ทุกวันอาทิตย์ เวลา6.15 - 6.30น. ส่วนลิขสิทธิ์จัดจำหน่ายในรูปแบบ VCD และ DVD โดยบริษัท TIGA
== ตัวละคร ==
B1 กับ B2 : เป็นกล้วยหอมฝาแฝด มีรูปร่างสูงโปร่งเหมือนคนแต่หน้าตาเป็นกล้วยหอม มักจะสวมชุดนอนลายทางสีขาวฟ้าเสมอ แต่บางครั้งก็ใส่ชุดอื่นบ้างเช่น ชุดชาวไร่หรือสูธ เป็นเพื่อนของพวกหมีเท็ดดี้ มีนิสัยเป็นมิตร ขี้เล่น ซุกซน ชอบช่วยเหลือคนอื่นแต่บางครั้งการช่วยเหลือของพวกเขาอาจทำให้ปัญหาแก้ยากกว่าเดิม เช่น ซ่อมของ
มอร์แกน
ลูลู่
เอมี่
หนูใส่หมวก
วัว Camembert (Taylor Sweeney)
หมู Pedro (Jacob Matta)
ไก่ Gregory (Matthew Hudak)
ไก่ Peck (Aaron O-H)
แกะ ดอลลี่ (Maura McGinley)
วัวแฟลช (Jacob Matta)
== แหล่งข้อมูลอื่น ==
Bananas in Pyjamas – ABC TV
รายการโทรทัศน์ออสเตรเลีย
รายการโทรทัศน์ในอดีต
รายการโทรทัศน์สำหรับเด็ก
ดาวเคราะห์พเนจร

ดาวเคราะห์พเนจร (rogue planet; หรือเรียกกันว่า ดาวเคราะห์ระหว่างดวงดาว, ดาวเคราะห์อิสระ) คือวัตถุที่มีมวลขนาดดาวเคราะห์และมิได้มีแรงโน้มถ่วงดึงดูดอยู่กับดาวฤกษ์ดวงใด จึงเคลื่อนที่ล่องลอยอยู่ในห้วงอวกาศระหว่างดาวเป็นวัตถุอิสระ มีนักดาราศาสตร์หลายคนอ้างว่าตรวจพบวัตถุดังกล่าวนี้ (เช่น Cha 110913-773444) แต่ยังไม่มีการยืนยันผลการค้นพบเหล่านั้น
นักดาราศาสตร์จำนวนหนึ่งเรียกวัตถุเหล่านี้ว่า "ดาวเคราะห์" เพราะพวกเขาเชื่อว่าวัตถุเหล่านี้เป็นดาวเคราะห์ที่ถูกดีดตัวออกมาจากวงโคจรรอบดาวฤกษ์ อย่างไรก็ดียังมีนักดาราศาสตร์อีกมากที่เห็นว่า คำนิยามของ "ดาวเคราะห์" ควรใช้กับสถานะการเฝ้าสังเกตในปัจจุบันขณะ ไม่เกี่ยวกับอดีตหรือต้นกำเนิดของมัน ยิ่งไปกว่านั้น วัตถุเหล่านี้อาจจะก่อตัวขึ้นมาเองจากการแตกสลายของกลุ่มเมฆแก๊สที่คล้ายคลึงกับการก่อตัวของดาวฤกษ์ก็ได้ ซึ่งหากเป็นกรณีเช่นนี้ มันย่อมไม่เคยเป็น "ดาวเคราะห์" มาก่อน
== อ้างอิง ==
==ดูเพิ่ม==
ดาวแคระน้ำตาล
ดาวแคระน้ำตาลเล็ก
Planetar
ดาวหางระหว่างดวงดาว
==แหล่งข้อมูลอื่น==
Strange New Worlds Could Make Miniature Solar Systems Robert Roy Britt (SPACE.com) 5 June 2006 11:35 am ET
Working Group on Extrasolar Planets - Definition of a "Planet" POSITION STATEMENT ON THE DEFINITION OF A "PLANET" (IAU) 2003
The IAU draft definition of "planet" and "plutons"  press release (International Astronomical Union) 2006
Text of A Pail of Air and original radio broadcast 
ดาวเคราะห์
วัตถุทางดาราศาสตร์
ประเภทของดาวเคราะห์
เคเซราเซรา (วอตเอเวอร์วิลบีวิลบี)

เคเซราเซรา (วอตเอเวอร์วิลบีวิลบี) (Que Sera, Sera (Whatever Will Be, Will Be)) เป็นเพลงประกอบภาพยนตร์เรื่อง "เดอะแมนฮูนิวทูเมิช" (The Man Who Knew Too Much) ของอัลเฟรด ฮิตช์ค็อก ประพันธ์โดย เจย์ ลิฟวิงสตัน และ เรย์ อีแวนส์ เนื้อหาสอดคล้องกับภาพยนตร์ ที่นางเอกในเรื่องใช้ร้องส่งสัญญาณถึงลูกชายที่ถูกจับอยู่ในบริเวณสถานที่กักกัน
วลี "เคเซราเคเซรา" (que sera, sera) มาจากภาษาฝรั่งเศส ว่า "เกอเซอราเซอรา" (que sera, sera) หมายความว่า อะไรจะเกิดก็ต้องเกิด
เพลงนี้ได้รับรางวัลออสการ์ สาขาเพลงนำภาพยนตร์ยอดเยี่ยม ในปี พ.ศ. 2499 และมีการขับร้องใหม่และอ้างอิงหลายครั้ง เช่น พนมเทียนได้ใช้เนื้อเพลงนี้ใน เพชรพระอุมา ตอน จอมผีดิบมันตรัย ตอนที่ไชยยันต์และมาเรียเข้าไปในถ้ำ และในปี พ.ศ. 2552 เพลงนี้ก็ใช้มาขับร้องอีกครั้งในโฆษณาทางโทรทัศน์ของไทยประกันชีวิต ออกอากาศครั้งแรกเมื่อวันที่ 30 กันยายน พ.ศ. 2552
เพลงในปี พ.ศ. 2499
ซิงเกิลในปี พ.ศ. 2499
เพลงหลายภาษา
ฮิเดอากิ ทากาโตริ

ฮิเดอากิ ทากาโตริ  เกิดเมื่อวันที่ 3 มีนาคม ค.ศ. 1967 เป็นนักร้อง, นักแต่งเพลง และ นักดนตรี ชาวญี่ปุ่น เกิดที่กรุงโตเกียว กรุ๊ปเลือด B
== ประวัติ ==
เมื่อปีค.ศ. 1994 นั้น ฮิเดอากิ เปิดตัวในฐานะนักร้องนำวง WEATHER SIDE ซึ่งเป็นวงที่ก่อตั้งโดยทาคาชิมะ ชินจิ และ โทชิสึงุ นิชิฮาระ อดีตสมาชิกวง โอเมกาไทรบ์ อย่างไรก็ตามหลังจากวงยุบ ฮิเดอากิยังร่วมแสดงโชว์ในไลฟ์เฮาส์ให้กับวง Travelling Ramblers (ต่อมาเปลี่ยนชื่อเป็น Ramblers) ซึ่งมี ฮิโรมาสะ คาโกชิมะ, ซาโตชิ คาวาเสะ, ทัตสึยะ มิยาซากิ และคนอื่นๆ ร่วมด้วย
ต่อมาเมื่อปีค.ศ. 1998 ได้ร่วมงานกับฮิเดอากิ โนบุคาซึซึ่งเป็นพี่ชายของตนโดยตั้งชื่อวงว่า COA โดยทำหน้าที่ทั้งร้องนำแต่งเพลงและเรียบเรียงเพลงเอง และปี ค.ศ. 2003 ได้ทำงานเดี่ยวโดยทำหน้าที่แต่งเพลง และเรียบเรียงดนตรีด้วย
== ผลงานเพลง ==
=== เพลงประกอบอนิเมชัน ===
SONIC DRIVE เพลงเปิดจากเรื่อง โซนิค เอ็กซ์
Transformers ~ Kōtetsu no Yūki  เพลงเปิดที่ 2 จากเรื่อง ทรานส์ฟอร์เมอร์ส ตำนานไมครอน
Boys And Girls  เพลงเปิดที่ 2 จากเรื่อง ชินเมกามิเทนเซย์ D ชิลเดรน ไลท์แอนด์ดาร์ค
Trust yourself เพลงเปิดจากเรื่อง คินนิคุแมน 2 Ultimate Muscle II
Live On!  เพลงเปิดจากเรื่อง ไลฟ์ออน CARDLIVER ทาเครุ
BLAZING BLUE FLARE เพลงประกอบจากเรื่อง ดิจิมอนครอสวอร์ส
==== วง COA ====
Chase the Wind เพลงเปิดจากเรื่อง แกรนเดอร์มูชาชิ RV
==== วง R.A.M ====
=== เพลงประกอบภาพยนตร์โทกูซัตสึ ===
==== เฮอร์ริเคนเจอร์ ====
Hurricaneger Sanjou! 
Kaze yo, mizu yo , daichi yo, 
Hi-Dee-Hoo!Shuricaneger 
==== อาบะเรนเจอร์ ====
Fight! for the earth!!
==== เดกะเรนเจอร์ ====
Build up ! Dekaranger robo 
Tobeyo Dekawing robo! 
==== มาจิเรนเจอร์ ====
Fantastic Magic action 
==== โบเคนเจอร์ ====
Mabuki senkou! Boukensilver 
==== ชินเคนเจอร์ ====
Shirokujimuchuu Shinkenger 
Tatakae! Shinkenger 
==== โกเซย์เจอร์ ====
Tatakae! Soshite Kate wo Eyo! 
=== อื่นๆ ===
== ผลงานแต่งเพลง ทำนองเพลง และ คอรัส ==
บุคคลที่เกิดในปี พ.ศ. 2510
นักร้องญี่ปุ่น
นักร้องเพลงประกอบอนิเมะ
นักร้องเพลงประกอบโทกูซัตสึ
บุคคลจากโตเกียว